A Never Too Far/Hero Medley Mariah Carey amerikai popénekesnő jótékonysági célból megjelentetett kislemeze, melynek bevételeit a 2001. szeptember 11-ei terrortámadás áldozatai családjának megsegítésére ajánlotta fel. A dal két korábbi dal, a "Music Box" albumon szereplő "Hero" (1993) és Careynek a terrortámadás napján megjelent új albumán, a "Glitter"en szereplő "Never Too Far" című dal egyvelege.